Спробы прымусіць моладзь замаўчаць, звязаныя з імкненнем маніпуляваць імі, лічыць Францішак. 25 сакавіка 2018 г. на плошчы св. Пятра ён узначаліў літургію Пальмовай нядзелі. Яна праходзіла ў 33-ці Сусветны дзень моладзі, што адзначаецца на дыяцэзіяльным узроўні, і была звязана з перадсінадальнай сустрэчай маладых людзей з усяго свету, якія ўвесь гэты тыдзень праводзілі нараду ў Рыме. Папа заклікаў вернікаў быць голасам Хрыста, які ніхто не падавіць.